Bétera present en el Carnestoltes Històric de Pont-Saint-Martin
06 de juny de 2022

“Reprenent els llaços de germanor entre els nostres dos municipis” baix aquesta premissa ha viatjat una delegació institucional de l'Ajuntament de Bétera acompanyada d’Obreres i Majorals al municipi italià Pont-Saint-Martin per a celebrar el seu Carnestoltes Històric que tradicionalment se celebra al febrer però que enguany excepcionalment han traslladat a juny per les restriccions sanitàries.

Durant la pandèmia, tots dos municipis han mantingut el contacte fins a aquesta setmana en la qual, per fi, han pogut tornar a retrobar-se. En paraules del regidor de Festes, Manuel Pérez, durant la recepció a l'Ajuntament de Pont-Saint-Martin “la pandèmia del Covid-19 ha sigut una etapa molt dura per a la nostra societat, en la qual hem hagut d'afrontar situacions molt delicades, tant a nivell sanitari, social com econòmic però continua intacta, fins i tot més enfortida, l'amistat entre els nostres municipis que es va oficialitzar amb l'agermanament dels nostres pobles el 18 de març de 2001 i que per fi es poden plasmar en aquests trobades de germanor”.

La Delegació beterense ha gaudit d'aquest famós Carnestoltes de l'1 al 5 de juny abrigallant al govern municipal de Pont-Saint-Martin del Vall d'Aosta com fa des de l'agermanament.

El Sant Bisbe Martino, el seu enemic Satanàs; el Cònsol Romà, els Magistrats de la Plebs, les Guàrdies Romanes i el seu Comandant, i finalment, la Nimfa del Lys, acompanyada de dos Donzelles, són els protagonistes del Carnestoltes Històric de Pont-Saint-Martin. Personatges dels quals han pogut gaudir pels carrers de Pont-Saint-Martin membres del govern local de Bétera així com Obreres i Majorals com a representants de les festes del municipi valencià.

“Des de Bétera hem vingut per a compartir amb tots vosaltres aquesta meravellosa festa del Carnestoltes Històric de Pont-Saint-Martin que des de 1902 omplin aquests carrers d'alegria i vitalitat; és un plaer poder gaudir amb tots vosaltres, de la vostra festa perquè ens fa partícips de la vostra història, tradició i cultura”, ha expressat Manuel Pérez.

Festes de les Alfàbegues

Les Festes d'Agost de Bétera també han estat presents aquests dies més enllà de les fronteres municipals perquè Obreres i Majorals han acudit a Itàlia per a convidar personalment a l'Alcalde de Pont-Saint-Martin, Marco Sucquet, i la resta de la Commune de Pont Saint Martin a gaudir de les Festes en honor a la Mare de Déu d’Agost que se celebren a Bétera del 12 al 22 d'agost. “Les portes de Bétera sempre estaran obertes per a tots vosaltres i esperem tornar a veure-vos molt prompte per a gaudir en la vostra companyia, d'una de les dates més assenyalades al nostre poble, les Festes de les Alfàbegues, on la germanor es tiny de pólvora, foc, música i confeti”, ha manifestat el regidor de Festes.

Una invitació que ha sigut molt ben acollida per tots i que s'ha estés també als màxims representants del municipi francés Pont-Saint-Martin Loira Atlàntic que ha participat també aquests dies en el Carnestoltes. “I que fa que enguany es compte amb la presència de representacions de totes doss poblacions a Bétera per a gaudir de les festes”, ha finalitzat Manuel Pérez.